pythainlp/thai-wiki-dataset-v3 huggingface dataset:
เพลเยอร์อันโนนส์แบตเทิลกราวดส์

เพลเยอร์อันโนนส์แบตเทิลกราวดส์ (PlayerUnknown's Battlegrounds) มักย่อว่า พับจี หรือ พียูบีจี' (PUBG) เบรนดัน กรีน ผู้สร้างเกมตัวจริงอ่านว่า "พับ-จี" ชาง-ฮัน คิม โปรดิวเซอร์ชาวเกาหลีอ่านว่า "พี-ยู-บี-จี" เป็นเกมออนไลน์ผู้เล่นหลายคน แนวแบตเทิลรอยัล พัฒนาโดย PUBG Corporation ซึ่งเป็นบริษัทในเครือ Bluehole วางจำหน่ายเมื่อเดือนมีนาคม 2017 ในเวอร์ชันวินโดว์แต่ยังอยู่ในช่วงพัฒนา และเปิดตัวอย่างเต็มรูปแบบเมื่อวันที่ 20 ธันวาคม 2017 และในเดือนเดียวกันทางไมโครซอฟท์สตูดิโอส์ก็ได้ปล่อยออกมาสำหรับเครื่องเอกซ์บอกซ์วัน ต่อมาทางเทนเซ็นต์เกม ประเทศจีน ได้เข้ามาร่วมมือกันพัฒนาเกมสำหรับอุปกรณ์พกพาบนระบบปฏิบัติการแอนดรอยด์ และไอโอเอส และปล่อยให้ดาวน์โหลดเมื่อต้นปี 2018
== การแข่งขัน ==
=== การแข่งขันประเภททีมชาติ ===
เกมมีการแข่งขันระหว่างประเทศ ชื่อว่า "PUBG Nations Cup" จัดการแข่งขันโดย PUBG Corporation ปัจจุบันมีทีมเข้าร่วมทั้งสิ้น 16 ทีม โดยการแข่งขันจัดขึ้นครั้งแรกในปี 2019 ที่ประเทศเกาหลีใต้ ทีมที่ชนะเลิศในครั้งนั้น คือ รัสเซีย ครั้งที่สองปี 2022 ที่ประเทศไทย ทีมชนะเลิศคือสหราชอาณาจักร
=== การแข่งขันประเภททีมสโมสร ===
การแข่งขันอีสปอร์ตโดย PUBG Corporation กำหนดรูปแบบการแข่งขันใน 3 ระดับ ดังนี้
ระดับนานาชาติ PUBG Global Championship หรือ PGC เป็นรายการแข่งขันระดับนานาชาติ ประเภททีมสโมสรในระดับสูงสุดทั่วโลก โดยคัดเลือกตัวแทน 32 ทีม จากผู้เข้าแข่งขันในรายการระดับภูมิภาค PUBG Continental Series ปกติมักจัดขึ้นในช่วงปลายปี
ระดับภูมิภาค PUBG Continental Series หรือ PCS แบ่งการแข่งขันออกเป็น 4 ภูมิภาค ได้แก่ เอเชีย เอเชียแปซิฟิก ยุโรป และอเมริกา โดยคัดเลือกตัวแทน 16 ทีม จากแต่ละประเทศ ในส่วนของภูมิภาคเอเชียแปซิฟิก ประกอบด้วยทีมสโมสรจาก ไทย เวียดนาม ฟิลิปปินส์ อินโดนีเซีย และออสเตรเลีย  สำหรับประเทศไทยได้สิทธิเข้าร่วม 5 ทีม ได้แก่ 3 อันดับที่ดีที่สุดจากรายการ PTS และ 2 อันดับที่ดีที่สุดในรายการ PUBG Thailand Open หรือ PTO
ระดับประเทศ ในส่วนประเทศไทยมีการแข่งขันอีสปอร์ตระดับอาชีพในระบบลีก แบ่งเป็น 2 ระดับ ระดับสูงสุด คือ PUBG Thailand Series หรือ PTS ประกอบด้วยทีมเข้าร่วมจำนวน 16 ทีม คัดอันดับ 1 - 3 เพื่อเป็นตัวแทนประเทศไทยเข้าร่วมการแข่งขันในระดับภูมิภาค รายการ PUBG Continental Series ภูมิภาคเอเชียแปซิฟิก หรือ PCS APAC ส่วน 5 ทีมในลำดับท้ายตกชั้นลงไปแข่งในลีกระดับรอง ใน 1 ปีแข่งขัน 2 ฤดูกาล ฤดูกาลละ 60 แมตช์
ลีกระดับรอง คือ PUBG Thailand Championship หรือ PTC ประกอบด้วยทีมเข้าร่วมทั้งสิ้น 16 ทีม คัดอันดับ 1 - 5 ขึ้นชั้นไปแข่งในลีกสูงสุด ใน 1 ปีแข่งขัน 2 ฤดูกาล ฤดูกาลละ 30 แมตช์ 
== หมายเหตุ ==
== อ้างอิง ==
== แหล่งข้อมูลอื่น ==
วิดีโอเกมที่ออกวางจำหน่ายในปี พ.ศ. 2560
เกมออนไลน์
เกมที่ใช้อันเรียลเอนจิน
เกมสำหรับวินโดวส์
เกมสำหรับเอกซ์บอกซ์วัน
เกมสำหรับเพลย์สเตชัน 4
เกมสำหรับแอนดรอยด์
เกมสำหรับไอโอเอส
วิดีโอเกมแนวแบตเทิลรอยัล
เกมในการแข่งขันอิเล็กทรอนิกส์สปอร์ต
วิดีโอเกมหลายผู้เล่น
เฉิน ย่าหลาน

เฉิน ย่าหลาน (陳亞蘭) เป็นนักแสดงชาวจีน มีชื่อเสียงโด่งดังจากบท ยายเจ้าที่หนิงจื่อ ในซีรีส์เรื่อง อิทธิฤทธิ์ภูมิเทวดา
==ผลงานด้านการแสดง==
===ภาพยนตร์===
Lion Dancing 2
===ละครโทรทัศน์===
ชอลิ้วเฮียง
อิทธิฤทธิ์ภูมิเทวดา
Feng Shui Family
Happy Dandelion
Born to be a King
ความฝันในหอแดง
Dragon Legend
==อ้างอิง==
==แหล่งข้อมูลอื่น==
เฟซบุ๊คแฟนเพจของเธอ
Chen Yalan Gezi Troupe Facebook Fan Page
Chen）เฟสบุ๊คส่วนตัว
Chen Yalan Fans Club - Lan Xinfang
โมแจงสตูดิโอส์

โมแจงสตูดิโอส์ (Mojang Studios) เป็นบริษัทพัฒนาเกมสัญชาติสวีเดนและเป็นบริษัทลูกของเอกซ์บอกซ์เกมสตูดิโอส์ ตั้งอยู่ที่เมืองสต็อกโฮล์ม ก่อตั้งโดยมาร์คุส แพร์ช็อน ในปี พ.ศ. 2552 ภายใต้ชื่อ มุเย็งสเปซิฟิเคชันส์ (Mojang Specifications) ซึ่งเป็นการสารต่อชื่อจากกิจการวิดีโอก่อนหน้าที่เขาได้ออกมาเมื่อ 2 ปีก่อน บริษัทได้เริ่มพัฒนาเกมแซนด์บอกซ์อย่างไมน์คราฟต์ในปีเดียวกันกับที่ก่อตั้งบริษัท (ปัจจุบันเกมดังกล่าวได้กลายเป็นเกมที่มียอดขายสูงที่สุดตลอดกาลและประสบความสำเร็จในแพลตฟอร์มต่าง ๆ) ต่อมาในช่วงปลายปี พ.ศ. 2553 แพร์ช็อนได้ร่วมมือกับยาค็อบ พอร์เชียร์ (Jakob Porsé) ดำเนินบริษัทภายใต้ชื่อ มุเย็ง เอบี (Mojang AB) และจ้างคาร์ล มานเนห์ (Carl Manneh) มาเป็นประธานบริหาร เวลาผ่านไปแพร์ช็อนต้องการเลิกทำงานพัฒนาไมน์คราฟต์ จึงเสนอขายสินทรัพย์บริษัท ไมโครซอฟท์ได้เข้าซื้อบริษัทผ่านเอกซ์บอกซ์เกมสตูดิโอส์ (ในเวลานั้นเรียกว่า ไมโครซอฟท์สตูดิโอส์) ในเดือนพฤศจิกายน พ.ศ. 2557 เป็นผลทำให้แพร์ช็อน พอร์เชียร์ และมานเนห์ลาออกจากบริษัท และต่อมาในปี พ.ศ. 2563 บริษัทได้เปลี่ยนชื่อเป็น โมแจงสตูดิโอส์
ในช่วงปี พ.ศ. 2559 บริษัทมีพนักงานจำนวน 70 คน โดยโยนัส มอร์เทนซ็อน เป็นประธานบริหาร และวู บุย เป็นประธานฝ่ายปฏิบัติการ นอกจากไมน์คราฟต์แล้ว บริษัทยังได้พัฒนาเกมการ์ดสะสมแบบดิจิทัลอย่างคอลเลอรส์เบน (Caller's Bane), เกมวางแผนการรบประเภททีละรอบอย่างคราวน์แอนด์เคาน์ซิล (Crown and Council) และเกมภาคแยกอย่างไมน์คราฟต์เอิร์ท (Minecraft Earth) และไมน์คราฟต์ดันเจียนส์ (Minecraft Dungeons)
== เกมที่พัฒนา ==
== เกมที่จัดจำหน่าย ==
== เชิงอรรถ ==
== อ้างอิง ==
== แหล่งข้อมูลอื่น ==
อินเตอร์สเตต 85

อินเตอร์สเตต 85 (Interstate 85 หรือ I-85) เป็นทางหลวงอินเตอร์สเตตสายหลักทางตะวันออกเฉียงใต้ของสหรัฐ มีปลายทางทิศใต้ที่ทางแยกต่างระดับกับอินเตอร์สเตต 65 ในมอนต์กอเมอรี รัฐแอละแบมา มีปลายทางทิศเหนือที่ทางแยกต่างระดับกับอินเตอร์สเตต 95 ในปีเตอร์สเบิร์ก รัฐเวอร์จิเนีย ใกล้กับริชมอนด์ หมายเลขของอินเตอร์สเตตสายนี้บ่งบอกว่าอยู่ในแนวเหนือ–ใต้ แต่จริง ๆ แล้วมีทิศทางในแนวตะวันออกเฉียงเหนือ–ตะวันตกเฉียงใต้ ขณะที่อินเตอร์สเตตส่วนใหญ่ที่ลงท้ายด้วย "5" นั้นเป็นเส้นทางหลักของประเทศ แต่อินเตอร์สเตต 85 เป็นเส้นทางหลักในภูมิภาค 5 รัฐตะวันออกเฉียงใต้ เขตเมืองใหญ่ที่อินเตอร์สเตต 85 ผ่าน ได้แก่ เขตเกรเทอร์ริชมอนด์ ในรัฐเวอร์จิเนีย; เขตรีเสิร์ชไทรแองเกิล (Research Triangle), เขตพีดมอนต์ไทรแอด (Piedmont Triad), และเขตปริมณฑลชาร์ลอตต์ (Charlotte metropolitan area) ในรัฐนอร์ทแคโรไลนา; เขตอัปสเตตเซาท์แคโรไลนา (Upstate South Carolina), เขตปริมณฑลแอตแลนตา (Atlanta metropolitan area) ในรัฐจอร์เจีย; และเขตปริมณฑลมอนต์กอเมอรี (Montgomery metropolitan area) ในรัฐแอละแบมา
== ภาพ ==
ไฟล์:Auburn-AL-city-map.png|แผนที่แสดงอินเตอร์สเตต 85 ผ่านทางใต้ของเมืองออเบิร์น รัฐแอละแบมา
ไฟล์:Atlanta 75.85.jpg|อินเตอร์สเตต 75 ใช้เส้นทางร่วมกันกับอินเตอร์สเตต 85 ในดาวน์ทาวน์แอตแลนตา รัฐแอละแบมา
ไฟล์:SC I-85 North-Exit 1.jpg|อินเตอร์สเตต 85 ขาขึ้นเหนือในรัฐเซาท์แคโรไลนา เมื่อปี ค.ศ. 2008
ไฟล์:I40i85NC.jpg|อินเตอร์สเตต 40 ใช้เส้นทางร่วมกันกับอินเตอร์สเตต 85 ผ่านเบอร์ลิงตัน รัฐนอร์ทแคโรไลนา
ไฟล์:I-95 exit 51.jpg|ปลายทางของอินเตอร์สเตต 85 ที่จุดตัดกับอินเตอร์สเตต 95 ใกล้กับปีเตอร์สเบิร์ก รัฐเวอร์จิเนีย
== อ้างอิง ==
== แหล่งข้อมูลอื่น ==
85
ถนนในรัฐแอละแบมา
ถนนในรัฐจอร์เจีย
ถนนในรัฐเซาท์แคโรไลนา
ถนนในรัฐนอร์ทแคโรไลนา
ถนนในรัฐเวอร์จิเนีย
อุนเทอร์เม็นช์

อุนเทอร์เม็นช์ (, ต่ำกว่ามนุษย์, sub-man, subhuman; พหูพจน์: Untermenschen) เป็นคำศัพท์ที่กลายเป็นที่น่าอับอายเมื่อพวกนาซีได้ใช้คำนี้เพื่อการอธิบายถึงพวกที่ไม่ใช่ชาวอารยัน "คนที่ต่ำต้อย" มักจะถูกเรียก "ฝูงคนจากตะวันออก" นั่นคือชาวยิว ชาวโรมานี และชนชาวสลาฟ-ส่วนใหญ่เป็นชาวโปล ชาวเซิร์บ และต่อมาก็เป็นชาวรัสเซีย คำศัพท์นี้ยังได้ถูกใช้กับคนผิวดำเป็นส่วนใหญ่และบุคคลที่มีผิวสี (person of color) ด้วยข้อยกเว้นบางประการ ชาวยิวนั้นจะต้องถูกกำจัดเสีย ในฮอโลคอสต์ พร้อมกับชาวโรมานี และคนบกพร่องทางร่างกายและทางสติปัญญา ตามที่แผนเจเนรัลพลันโอสท์ ชาวสลาฟในยุโรปกลาง-ตะวันออกจะถูกลดลงด้วยการสังหารหมู่ในฮอโลคอสต์ ส่วนใหญ่จะถูกเนรเทศไปยังเอเชียและถูกใช้เป็นแรงงานทาสในไรช์ แนวคิดนี้เป็นส่วนสำคัญของนโยบายทางเชื้อชาติของนาซี
==อ้างอิง==
การล้างชาติพันธุ์โดยนาซี
แอนดรูว์ ฮันนาห์

แอนดรูว์ ฮันนาห์ (Andrew Boyd Hannah; 17 กันยายน 1864 — 29 พฤษภาคม 1940) อดีตนักฟุตบอลชาวสกอตแลนด์เล่นในตำแหน่ง แบ็กขวา ผู้พลาดการลงเล่นเพียง 2 เกมให้กับทอฟฟี่สีน้ำเงิน เอฟเวอร์ตัน ในฟุตบอลลีกฤดูกาล 1890—91 ซึ่งเป็นฤดูกาลที่พวกเขาคว้าแชมป์ลีกเป็นสมัยแรกและเป็นกัปตันทีมคนแรกของ ลิเวอร์พูล
นักฟุตบอลชาวสกอตแลนด์
ผู้เล่นสโมสรฟุตบอลเอฟเวอร์ตัน
ผู้เล่นสโมสรฟุตบอลลิเวอร์พูล
ผู้เล่นสโมสรฟุตบอลเวสต์บรอมมิชอัลเบียน
กองหลังฟุตบอล
บุคคลจากพื้นที่สภาดันบาร์ตันเชอร์
เขตตงบุกตู

เขตทิมบักตู (Tombouctou) เป็นเขตบริหารที่ใหญ่ที่สุดของประเทศมาลี และเป็นเขตที่กินพื้นที่ทะเลทรายสะฮารามากที่สุด โดยเป็นที่ตั้งของเมืองหลวงซึ่งเป็นเมืองโบราณอันมีชื่อเสียง ทิมบักตู หรือ ตงบุกตู ในภาษาฝรั่งเศส ที่ชาวยุโรปมองว่าเป็นเมืองที่ลึกลับและเข้าถึงได้ยาก
== อ้างอิง ==
เขตการปกครองของประเทศมาลี
พรรคฟื้นฟูชาติไทย

พรรคฟื้นฟูชาติไทยเป็นพรรคการเมืองที่จดทะเบียนจัดตั้งตามพระราชบัญญัติพรรคการเมือง พ.ศ. 2517 โดยมีพันเอก (พิเศษ) สวัสดิ์ ศิริโพธิ์ เป็นหัวหน้าพรรค นายองอาจ หงษ์ภักดี เป็นเลขาธิการพรรค
== การเลือกตั้ง ==
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 เมื่อวันที่ 26 มกราคม พ.ศ. 2518 พรรคฟื้นฟูชาติไทยส่งผู้สมัครลงแข่งขันรับเลือกตั้งในเขตต่าง ๆ ทั่วประเทศรวมทั้งสิ้น 97 คน โดยมีผู้สมัครของพรรคได้รับเลือกตั้งทั้งสิ้น 3 คน คือ ถวิล พวงสำลี (นครปฐม) ร้อยเอก เต็มศักดิ์ ช่างหล่อ และ พันจ่าเอก ชูศักดิ์ ทาระคำ (นครราชสีมา)
== การยุบพรรค ==
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว
== อ้างอิง ==
== แหล่งข้อมูลอื่น ==
สุจิต บุญบงการ, การพัฒนาการเมืองของไทย: ปฏิสัมพันธ์ระหว่างทหาร สถาบันทางการเมือง และการมีส่วนร่วมทางการเมืองของประชาชน, กรุงเทพฯ: สำนักพิมพ์จุฬาลงกรณ์มหาวิทยาลัย, 2531
วสันต์ หงสกุล,37 พรรคการเมือง ปัจจัยพิจารณาเปรียบเทียบ, กรุงเทพฯ: สำนักพิมพ์ตะวันนา, 2518
ปรีชา หงษ์ไกรเลิศ, พรรคการเมืองและปัญหาพรรคการเมืองไทย, กรุงเทพฯ: ไทยวัฒนาพานิช, 2524
พรรคการเมืองไทยในอดีต
พรรคการเมืองไทยที่ก่อตั้งเมื่อ พ.ศ. 2517
พรรคชาวนา

พรรคชาวนา เป็นพรรคการเมืองที่จดทะเบียนจัดตั้งตามพระราชบัญญัติพรรคการเมือง พ.ศ. 2498 โดยได้ยื่นจดทะเบียนต่อปลัดกระทรวงมหาดไทยในฐานะนายทะเบียนพรรคการเมือง เมื่อวันที่ 4 พฤศจิกายน พ.ศ. 2498ทะเบียนเลขที่ 6/2498 โดยมีหัวหน้าพรรคคือ นายเสรี อิศรางกูร ณ อยุธยา เลขาธิการพรรคคือ นายเกษม เฮงสวัสดิ์ ในการเลือกตั้งสมาชิกสภาผู้แทนราษฎรประเภท 1 เมื่อวันที่ 26 กุมภาพันธ์ พ.ศ. 2500 พรรคชาวนาส่งผู้สมัครของพรรคลงแข่งขันรับเลือกตั้ง แต่ผู้สมัครของพรรคไม่ได้รับเลือกตั้งแม้แต่คนเดียว พรรคชาวนา รวมถึงพรรคการเมืองทั้งหมดที่จดทะเบียนจัดตั้งตามพระราชบัญญัติพรรคการเมือง พ.ศ. 2498 ต้องยุติบทบาทลงโดยสิ้นเชิง เมื่อเกิดการปฏิวัตินำโดยจอมพลสฤษดิ์ ธนะรัชต์ เมื่อวันที่ 20 ตุลาคม พ.ศ. 2501
== อ้างอิง ==
== แหล่งข้อมูลอื่น ==
ขจัดภัย บุรุษพัฒน์, กำเนิดพรรคการเมืองในประเทศไทย, วิทยานิพนธ์บัณฑิตวิทยาลัย จุฬาลงกรณ์มหาวิทยาลัย, 2510
สุจิต บุญบงการ, การพัฒนาการเมืองของไทย: ปฏิสัมพันธ์ระหว่างทหาร สถาบันทางการเมือง และการมีส่วนร่วมทางการเมืองของประชาชน, กรุงเทพฯ: สำนักพิมพ์จุฬาลงกรณ์มหาวิทยาลัย, 2531
เสริมศักดิ์ พงษ์พานิช, การสมัครรับเลือกตั้งในนามของพรรคการเมืองในประเทศไทย, วิทยานิพนธ์หลักสูตรชั้นปริญญาโท ภาค 2 ทางรัฐศาสตร์ คณะรัฐศาสตร์ มหาวิทยาลัยธรรมศาสตร์, 2519
พรรคการเมืองไทยในอดีต
พรรคการเมืองไทยที่ก่อตั้งเมื่อ พ.ศ. 2498
พรรคการเมืองไทยที่ถูกยุบพรรคในปี พ.ศ. 2501
หยัน ลี่เปิ่น

หยันลี่เปิ่น (, 601 — 14 พฤศจิกายน 673) จิตรกรชาวจีนและขุนนางในช่วงต้น ราชวงศ์ถัง ผู้มีผลงานเด่นในการวาดภาพของจักรพรรดิตั้งแต่ ราชวงศ์ฮั่น ถึง ราชวงศ์สุย
ขุนนางจีน
บุคคลในยุคราชวงศ์สุย
บุคคลในยุคราชวงศ์ถัง
เคมบริดจ์แอนะลิติกา

เคมบริดจ์แอนะลิติกา (Cambridge Analytica, ย่อ: CA) เป็นบริษัทที่ปรึกษาการเมืองบริติชซึ่งใช้การทำเหมืองข้อมูล การเป็นนายหน้าข้อมูล (data brokerage) และการวิเคราะห์ข้อมูลร่วมกับการสื่อสารยุทธศาสตร์สำหรับกระบวนการเลือกตั้ง บริษัทฯ ก่อตั้งเป็นสาขาหนึ่งของเอสซีแอลกรุ๊ป (SCL Group) ครอบครัวของรอเบิร์ต เมอร์เซอร์ (Robert Mercer) ผู้จัดการกองทุนบริหารความเสี่ยงชาวอเมริกันผู้สนับสนุนอุดมการณ์อนุรักษนิยมทางการเมืองหลายอุดมการณ์ เป็นเจ้าของบริษัทฯ บางส่วน ปัจจุบันบริษัทฯ มีสำนักงานในกรุงลอนดอน นครนิวยอร์ก และวอชิงตัน ดี.ซี.
ซีอีโอ อเล็กซานเดอร์ นิกซ์ (Alexander Nix) กล่าวว่า CA เกี่ยวข้องในการแข่งขันทางการเมืองในสหรัฐ 44 ครั้งในปี 2557; ในปี 2558 บริษัทฯ ให้บริการวิเคราะห์ข้อมูลแก่การรณรงค์ประธานาธิบดีของเท็ด ครูซ ในปี 2559 CA ทำงานให้กับการรณรงค์ประธานาธิบดีของดอนัลด์ ทรัมป์ ตลอดจนการรณรงค์ลีฟ.อียูให้การถอนตัวจากสหภาพยุโรปของสหราชอาณาจักร บทบาทของ CA ในการรณรงค์เหล่านี้เป็นข้อโต้เถียงและเป็นหัวข้อการสืบสวนทางอาญาที่กำลังดำเนินอยู่ในสหรัฐและสหราชอาณาจักร นักรัฐศาสตร์ตั้งคำถามถึงข้ออ้างของ CA เกี่ยวกับประสิทธิภาพของวิธีการการกำหนดเป้าหมายผู้ออกเสียงเลือกตั้งของบริษัทฯ
ในเดือนมีนาคม 2561 สื่อหลายสำนักเผยแพร่ข่าววัตรปฏิบัติธุรกิจของเคมบริดจ์แอนะลิติกา เดอะนิวยอร์กไทมส์ และ ดิออฟเซิร์ฟเวอร์ รายงานเรื่องการละเมิดข้อมูลของเฟซบุ๊กและเคมบริดจ์แอนะลิติกา ซึ่งถูกนักวิจัยภายนอกใช้สารสนเทศส่วนบุคคลที่ได้มาจากผู้ใช้เฟซบุ๊กจากบริษัทฯ เพื่อความมุ่งหมายทางการเมือง โดยอ้างว่าเก็บรวบรวมสารสนเทศดังกล่าวเพื่อความมุ่งหมายทางวิชาการ ไม่นานจากนั้น ข่าวช่อง 4 แพร่สัญญาณการสอบสวนนอกไม่เปิดเผยแสดงภาพนิกซ์โอ้อวดเกี่ยวกับการใช้โสเภณี ปฏิบัติการล่อสินบน และฮันนีเทรพ (honey trap) เพื่อทำให้นักการเมืองที่เป็นเป้าหมายของการวิจัยของฝ่ายตรงข้าม (opposition research) เสียชื่อเสียง และกล่าวว่าบริษัทฯ "ดำเนินการรณรงค์ดิจิทัลทั้งหมดของ (ดอนัลด์ ทรัมป์)" กรรมการสารสนเทศสหราชอาณาจักรสนองต่อรายงานของสื่อโดยออกหมายค้นเซิร์ฟเวอร์ของบริษัทฯ เฟซบุ๊กแบนเคมบริดจ์แอนะลิติกามิให้โฆษณาบนแพลตฟอร์ม โดยกล่าวว่าเฟซบุ๊กถูกหลอก วันที่ 23 มีนาคม 2561 ศาลสูงบริติชอนุมัติหมายค้นของสำนักงานกรรมาธิการสารสนเทศเพื่อค้คนสำนักงานกรุงลอนดอนของเคมบริดจ์แอนะลิติกา
ข้อมูลเกี่ยวกับผู้ใช้เฟซบุ๊ก 50 ล้านคนได้มาจากผู้ใช้เฟซบุ๊ก 270,000 คนที่แบ่งปันข้อมูลโดยใช้แอพ "ดิสอีสยัวร์ดิจิทัลไลฟ์" (thisisyourdigitallife) โดยอนุญาตให้แอพภายนอกนี้เข้าถึงข้อมูลของพวกเขาได้ย้อนไปในปี 2558 เหตุนี้ยังให้สารสนเทศเกี่ยวกับเครือข่ายเพื่อนกับบุคคลเหล่านั้นแก่แอพ ผู้พัฒนาแอพละเมิดเงื่อนไขการใช้งานของเฟซบุ๊กโดยมอบข้อมูลแก่เคมบริดจ์แอนะลิติกา
== อ้างอิง ==
บริษัทที่ก่อตั้งในปี พ.ศ. 2556
บริษัทเทคโนโลยีของสหราชอาณาจักร
เฟซบุ๊ก
การรณรงค์ทางการเมือง
คนตัดคน 3

คนตัดคน 3 (God of Gamblers III: Back to Shanghai, ) ภาพยนตร์ฮ่องกงแนว นักพนัน-ตลกที่ออกฉายเมื่อ ค.ศ. 1991 ภาคต่อของภาพยนตร์ปี ค.ศ. 1990 คนตัดคน 2 เขียนและกำกับโดย หว่อง จิง และนำแสดงโดย โจวซิงฉือ ซึ่งภาพยนตร์เรื่องนี้ไม่มีส่วนเกี่ยวข้องกับ คนตัดเซียน ที่นำแสดงโดย โจวเหวินฟะ แม้แต่นิดเดียวนอกจากนี้ในภาพยนตร์เรื่องนี้ยังได้นำ หลี่ เหลียงเหว่ย ซึ่งเคยรับบท ติงลี่ มาแล้วในละครโทรทัศน์เรื่อง เจ้าพ่อเซี่ยงไฮ้ กลับมารับบทนี้อีกครั้ง
== นักแสดง ==
โจวซิงฉือ เป็น อาซิง
อู๋ ม่งต๊ะ เป็น ลุงต้า
หลี่ เหลียงเหว่ย เป็น ติงลี่
กงลี่ เป็น หยูม่ง
จางเหมี่ยน เป็น หวีม่ง
ภาพยนตร์ฮ่องกง
ฟุตบอลลีก ฤดูกาล 1890–91

ฟุตบอลลีก ฤดูกาล 1890–91 (1890–91 Football League) เป็นฟุตบอลลีกฤดูกาลที่สาม หลังจากครองตำแหน่งแชมป์ฟุตบอลลีกสองฤดูกาลแรก เพรสตันนอร์ทเอนด์ ร่วงลงมาเป็นรองแชมป์ และเอฟเวอร์ตันคว้าแชมป์ลีกเป็นครั้งแรกในประวัติศาสตร์ของพวกเขาโดยมีแต้มห่าง 2 แต้ม ในขณะเดียวกัน มีการเปลี่ยนแปลงในลีกตั้งแต่ฟุตบอลลีกฤดูกาลที่แล้ว สโตกซิตีไม่ได้รับเลือกกลับเข้าสู่ฟุตบอลลีก ดังนั้นพวกเขาจึงเข้าร่วมกับลีกคู่แข่งของฟุตบอลลีกคือฟุตบอลอลิอันซ์ พวกเขาถูกแทนที่ด้วยซันเดอร์แลนด์ซึ่งได้รับฉายาว่า "ทีมแห่งพรสวรรค์" ในเวลานั้น
== อ้างอิง ==
ฟุตบอลลีก
Lily Allen

redirectลิลี อัลเลน
Lana Del Rey

redirectลานา เดล เรย์
Friend of Dorothy

redirectเพื่อนของโดโรธี
Gay icon

redirectเกย์ไอคอน
สำนักงานบริหารของประธานาธิบดีสหรัฐ

สำนักการบริหารของประธานาธิบดีแห่งสหรัฐ (Executive Office of the President of the United States (EOPOTUS or EOP)) ประกอบด้วยเจ้าหน้าที่และผู้ช่วยของประธานาธิบดีสหรัฐฯรวมไปถึงเจ้าหน้าที่ระดับสูงหลายระดับที่รายงานตรงต่อประธานาธิบดี จำนวนของเจ้าหน้าที่ของทำเนียบขาวเพิ่มมากขึ้นเรื่อย ๆ เพื่อรวมถึงผู้เชี่ยวชาญด้านนโยบายมากมายเพื่อตอบสนองความหลากหลายของยุคสมัยใหม่
สำนักงานบริหารฯ กำกับงานและควบคุมโดย เสนาธิการทำเนียบขาว
== หน่วยงานหลัก ==
เจ้าหน้าที่อาวุโสในสำนักการบริหารของประธานาธิบดี มีตำแหน่ง ผู้ช่วยประธานาธิบดี เจ้าหน้าที่ระดับที่สองมีชื่อ รองผู้ช่วยผู้ช่วยประธานาธิบดี และเจ้าหน้าที่ระดับที่สามมีชื่อว่า ผู้ช่วยพิเศษประจำประธานาธิบดี                                             การแต่งตั้งเจ้าหน้าที่ประจำของทำเนียบขาวและเจ้าหน้าที่ส่วนใหญ่ของ EOP โดยทั่วไปไม่จำเป็นต้องได้รับการยืนยันจากวุฒิสภาสหรัฐอเมริกา แม้ว่าจะมีข้อยกเว้น (เช่น ผู้อำนวยการสำนักงบประมาณและการจัดการ ประธานสภาและสมาชิกของ สภาที่ปรึกษาเศรษฐกิจ และผู้แทนการค้าของสหรัฐ)
ข้อมูลในตารางต่อไปนี้เป็นข้อมูลปัจจุบัน ณ วันที่ 20 มกราม ค.ศ. 2021 จะแสดงเฉพาะผู้บริหารหลักเท่านั้น สำหรับเจ้าหน้าที่ใต้บังคับบัญชาดูหน้าสำนักงานแต่ละแห่ง
=== สำนักงานต่างๆในทำเนียบขาว ===
สำนักเสนาธิการทำเนียบขาว
สำนักงาน ที่ปรึกษาความมั่นคงแห่งชาติ
สภานโยบายภายใน
สภาเศรษฐกิจแห่งชาติ
สถาบันนวัตกรรมอเมริกัน
สำนักงานคณะรัฐมนตรี
สำนักการสื่อสาร
สำนักงานข้อมูลทางเทคโนโลยี
สำนักกลยุทธ์ไซเบอร์
สำนักงานสุภาพสตรีหมายเลขหนึ่ง
สำนักกิจการมลรัฐ
สำนักกิจการรัฐสภา
สำนักงบประมาณ
สำนักกิจการการเมือง
งานประธานาธิบดี
งานภาพลักษณ์และสื่อสาร
งานบริหารตารางเวลา
สำนักเลขานุการทำเนียบขาว
ห้องปฏิบัติการรูปไข่
ที่ปรึกษากฎหมายประจำทำเนียบขาว
==อ้างอิง==
รัฐบาลกลางสหรัฐ
เสนาธิการทำเนียบขาว
หน่วยงานของรัฐบาลอเมริกา
ทำเนียบขาว
เสนาธิการรองประธานาธิบดีสหรัฐ

เสนาธิการรองประธานาธิบดีแห่งสหรัฐอเมริกา (The Chief of Staff to the Vice President of the United States) คือตำแหน่งหัวหน้างานภายในสำนักงานรองประธานาธิบดีแห่งสหรัฐอเมริกามีหน้าที่ในการกำกับดูแลการปฏิบัติงานของพนักงานของรองประธานาธิบดี จัดการกำหนดการของรองประธานาธิบดีและตัดสินใจว่าใครจะได้พบกับรองประธานาธิบดี
== รายนามผู้ดำรงตำแหน่ง ==
== ในสื่อต่างๆ ==
Joshua Malina portrayed Chief of Staff Will Bailey of the Vice President Robert Russell in the fictional Bartlet Administration on the multiple Emmy Award-winning television drama The West Wing.
Anna Chlumsky portrays Chief of Staff Amy Brookheimer to Vice President Selina Meyer on the HBO series Veep, a role for which she has been twice nominated for the Primetime Emmy Award for Outstanding Supporting Actress in a Comedy Series.
Michael Kelly portrays Chief of Staff Doug Stamper in the Netflix drama series House of Cards.
== อ้างอิง ==
== See also ==
White House Chief of Staff
รองประธานาธิบดีสหรัฐ
เสนาธิการทำเนียบขาว
การเมืองสหรัฐ
เจ้าหน้าที่ทำเนียบขาว
จักรพรรดิสุยกง

จักรพรรดิสุยกง (隋恭帝; 605 — 14 พฤศจิกายน 619) พระนามเดิม หยางโย่ว (楊侑) เป็นจักรพรรดิจีนสมัยราชวงศ์สุย ตามธรรมเนียมโบราณพระองค์ถือเป็นรัชกาลสุดท้ายของราชวงศ์สุย เพราะทรงถูกบีบให้สละราชบัลลังก์แก่จักรพรรดิถังเกาจู่ (หลี่ยฺเหวียน) ปฐมจักรพรรดิราชวงศ์ถังที่ขึ้นสืบทอด
กง
บุคคลในยุคราชวงศ์ถัง
สาหร่ายหางกระรอก

สาหร่ายหางกระรอก  เป็นพืชชนิดเดียวในสกุล Hydrilla ลักษณะเป็นพืชใต้น้ำ ต้นเป็นสายเรียวยาว รากยึดติดพื้นดินหรืออาจลอยน้ำ ใบเป็นใบเดี่ยวรูปแถบแกมหอกหรือรูปไข่ ขอบใบจักฟันเลื่อย ออกรอบข้อ 3-8 ใบ กว้าง 1.5 มิลลิเมตร ยาว 8-40 มิลลิเมตร ดอกมีขนาดเล็กแยกเพศ ดอกเพศผู้ออกตามซอกใบ มีใบประดับหุ้ม กลีบเลี้ยงและกลีบดอกมีอย่างละ 3 กลีบ เกสรเพศผู้มี 3 อัน ดอกเพศเมียมีใบประดับหุ้มที่โคนก้าน มีกลีบเลี้ยงและกลีบดอกอย่างละ 3 กลีบเช่นเดียวกับดอกเพศผู้ มียอดเกสรเพศเมีย 3 อัน ผลคล้ายรูปทรงกระบอก มีขนาดเล็ก
สาหร่ายหางกระรอกกระจายพันธุ์ในเขตอบอุ่นและเขตร้อนของซีกโลกตะวันออก ในสหรัฐจัดเป็นพืชรุกรานที่ทำความเสียหายต่อระบบเศรษฐกิจและสิ่งแวดล้อม สาหร่ายหางกระรอกนิยมปลูกเป็นไม้ประดับในตู้ปลา ในทางโภชนาการอุดมไปด้วยวิตามินบี12, เหล็กและแคลเซียม
== อ้างอิง ==
== แหล่งข้อมูลอื่น ==
วงศ์สันตะวา
พืชน้ำ
ไม้ประดับ
CYP3A7

ไซโทโครม P450 3A7 (Cytochrome P450 3A7; ชื่อย่อ: CYP3A7; ) เป็นเอนไซม์ในมหาสกุลไซโทโครม P450 ประกอบด้วยกรดอะมิโนจำนวน 503 ตัว มีขนาดคิดเป็นร้อยละ 87 ของ CYP3A4 มีบทบาทสำคัญในระบบการเปลี่ยนแปลงยา (biotransformation system) ของตัวอ่อนระยะฟีตัสของมนุษย์ โดยจะทำหน้าที่คล้ายคลึงกับ CYP3A4 ในผู้ใหญ่ โปรตีน CYP3A7 ของมนุษย์จะถูกเข้ารหัสโดยยีน CYP3A7 ซึ่งยีนนี้เป็นส่วนหนึ่งของกลุ่มยีน cytochrome P450 บน โครโมโซมคู่ที่ 7 โลคัส 7q22.1
ทั้งนี้ เอนไซม์ในตระกูลย่อย CYP3A ซึ่งรวมถึง CYP3A7 จัดเป็นกลุ่มเอนไซม์ที่มีการแสดงออกมากที่สุดในบรรดาเอนไซม์มหาสกุลไซโทโครม P450 ที่ตับ โดยเอนไซม์ CYP3A นี้จะทำหน้าที่เมแทบอไลซ์ยาต่างๆที่ใช้ในการป้องกันและบำบัดรักษาโรคในปัจจุบันได้มากกว่าร้อยละ 50
==อัลลีลที่สำคัญ==
อัลลีล CYP3A7*1C มีความสัมพันธ์การเกิดผลการรักษาที่ไม่พึงประสงค์ในผู้ป่วยโรคมะเร็งบางชนิด ทั้งนี้เป็นไปได้ว่าปรากฏการณ์ดังกล่าวอาจเกิดจากผลของเอนไซม์ต่อยาเคมีบำบัดบางชนิด
== ดูเพิ่ม ==
ไซโตโครม P450
เมแทบอลิซึมของยา
CYP3A4
==อ้างอิง==
==แหล่งข้อมูลอื่น==
ยีนบนโครโมโซมคู่ที่ 7
เอนไซม์ในไซโทโครม P450
ยีนบนโครโมโซมคู่ที่ 7
เอนไซม์ในไซโทโครม P450
มินิคราฟต์

มินิคราฟต์ (Minicraft) เป็นเกมแอ็กชันแบบ 2D ที่มีผู้ออกแบบและสร้างโปรแกรม คือ มาร์คัส แพร์สสัน ผู้สร้างเกมไมน์คราฟต์ เกมถูกวางจำหนายวันที่ 19 ตุลาคม ค.ศ. 2011
== อ้างอิง ==
วิดีโอเกมที่ออกวางจำหน่ายในปี พ.ศ. 2554
วิดีโอเกมแอ็กชัน
วิดีโอเกมอินดี
วิดีโอเกมที่พัฒนาขึ้นในประเทศสวีเดน
แบ็กแลช (2018)

แบ็กแลช (2018) (Backlash (2018)) เป็นรายการเพย์-เพอร์-วิวมวยปล้ำอาชีพของWWE เป็นการแสดงจากนักมวยปล้ำของทั้งค่ายRawและSmackDown จัดขึ้นวันที่ 6 พฤษภาคม 2018 ณ สนาม Prudential Center ในเมือง Newark, New Jersey
==ผล==
==ดูเพิ่ม==
ดับเบิลยูดับเบิลยูอี แบคแลช
รายชื่อรายการเพย์-เพอร์-วิวของดับเบิลยูดับเบิลยูอี
==อ้างอิง==
==แหล่งข้อมูลอื่น==
แบคแลช
มวยปล้ำอาชีพในปี พ.ศ. 2561
รายการของช่องโทรทัศน์ดับเบิลยูดับเบิลยูอี เน็ตเวิร์คในปี พ.ศ. 2561
จังหวัดคาตันดัวเนส

คาตันดัวเนส (Catanduanes) เป็นจังหวัดเกาะในเขตบีโคล เกาะลูซอน ประเทศฟิลิปปินส์ และเป็นเกาะที่ใหญ่เป็นอันดับที่ 12 ของประเทศ มีเมืองหลักคือบีรัก ตั้งอยู่ทางทิศตะวันออกของจังหวัดคามารีเนสซูร์ โดยมีช่องแคบมาเคดาคั่นอยู่ ในปี ค.ศ. 2015 จังหวัดคาตันดัวเนสมีประชากร 260,964 คน
จังหวัดครอบคลุมพื้นที่ของเกาะคาตันดัวเนส (หรือ เกาะบีรัก), เกาะปาไนย์, เกาะเลเต, หมู่เกาะปาลุมบาเนส (โปโรงโปง, ติกโนบ และคาลาบาจีโอ) และเกาะอื่น ๆ อีกหลายแห่ง
คาตันดัวเนสเคยเป็นส่วนหนึ่งของจังหวัดอัมโบสคามารีเนสในช่วงคริสต์ทศวรรษ 1900 ต่อมาก็เป็นส่วนหนึ่งของจังหวัดอัลไบ และกลายเป็นจังหวัดอย่างสมบูรณ์โดยคำสั่ง House Bill No. 301 ซึ่งได้รับอนุมัติเมื่อวันที่ 26 กันยายน ค.ศ. 1945 และลงนามโดยประธานาธิบดีเซร์ฮิโอ โอสเมญญา เมื่อวันที่ 24 ตุลาคม ค.ศ. 1945 ผู้ว่าราชการจังหวัดคนแรกอันมาจากการแต่งตั้งคือ เรมีจีโอ โซซีโต และต่อมาเมื่อมีการเลือกตั้งในปี ค.ศ. 1947 จึงได้ผู้ว่าฯ คนแรกที่มาจากการเลือกตั้ง คือ อัลโฟนโซ อูเซโร
== ภูมิศาสตร์ ==
== อ้างอิง ==
== แหล่งข้อมูลอื่น ==
Official website of the Provincial Government of Catanduanes
DILG Regional Office No. 5 (Bicol Region)  
 
คาตันดัวเนส
เกาะลูซอน
รัฐและดินแดนที่ก่อตั้งในปี พ.ศ. 2488
จังหวัดมัสบาเต

จังหวัดมัสบาเต (มัสบาเต: Probinsya san Masbate; ฮีลีไกโนน: Kapuoran sang Masbate; เซบัวโน: Lalawigan sa Masbate; บีโคล: Probinsya kan Masbate; Lalawigan ng Masbate) เป็นจังหวัดเกาะในประเทศฟิลิปปินส์ ตั้งอยู่เกือบกึ่งกลางของประเทศ เมืองหลักได้แก่มัสบาเตซิตี จังหวัดประกอบด้วยสามเกาะหลัก ได้แก่ เกาะมัสบาเต, เกาะตีเคา และเกาะบูรีอัส
มัสบาเตอยู่บริเวณจุดเชื่อมต่อของเกาะวิซายัสและเกาะลูซอน สำหรับในแง่ของการปกครอง มัสบาเตจะอยู่ในเขตบีโคลของหมู่เกาะลูซอน แต่จะมีความสัมพันธ์แน่นแฟ้นกับกลุ่มเกาะวิซายัสมากกว่า
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ 
Local Governance Performance Management System 
 
มัสบาเต
รัฐและดินแดนที่ก่อตั้งในปี พ.ศ. 2460
ข่าวปลอม

ข่าวปลอม หรือ ข่าวลวง เป็นการหนังสือพิมพ์เหลือง (yellow journalism) หรือการโฆษณาชวนเชื่อซึ่งประกอบด้วยสารสนเทศผิดหรือเรื่องหลอกลวงอย่างจงใจ ไม่ว่าจะเผยแพร่ผ่านสื่อข่าวตีพิมพ์ การแพร่สัญญาณตามปกติ หรือสื่อสังคมออนไลน์ ข่าวปลอมมักถูกเขียนและพิมพ์เผยแพร่ โดยมีความประสงค์เพื่อชักนำบุคคลในทางที่ผิด เพื่อสร้างความเสียหายต่อหน่วยงาน นิติบุคคลหรือบุคคล หรือเพื่อให้ได้ผลประโยชน์ทางการเงินหรือเพื่อชักจูงการเมือง ผู้สร้างข่าวปลอมมักใช้ข้อความพาดหัวในลักษณะเร้าอารมณ์ หลอกลวง หรือกุขึ้นทั้งหมดเพื่อเพิ่มยอดผู้อ่าน การแบ่งปันออนไลน์ และรายได้จากคลิกอินเทอร์เน็ต ซึ่งในกรณีหลัง คล้ายกับพาดหัว "คลิกเบต" ออนไลน์เร้าอารมณ์และอาศัยรายได้จากการโฆษณาจากกิจกรรมนี้ โดยไม่สนใจว่าเรื่องที่พิมพ์นั้นจะถูกต้องหรือไม่ นอกจากเหตุผลทางเศรษฐกิจแล้ว การสร้างและเผยแพร่ข่าวปลอมอาจมีการปฏิบัติการอย่างเป็นระบบเพื่อหวังผลทางการเมือง และใช้เทคนิคบิดเบือนหรือการชักจูงทางจิตวิทยา เช่น การ "แกสไลต์" หรือการสร้างทฤษฎีสมคบคิด เพื่อให้ผู้บริโภคสารสนเทศเกิดความสับสน หรือตั้งคำถามกับข้อเท็จจริงหรือข้อมูลหลักฐานที่มีอยู่ ข่าวปลอมที่จงใจชักจูงในทางที่ผิด (manipulative) และหลอกลวงแตกต่างจากการเสียดสีหรือการล้อชัดเจน ซึ่งตั้งใจสร้างความตลกขบขันไม่ใช่ชักจูงผู้ชมให้เข้าใจผิด
ข่าวปลอมมีความใกล้ตัวมากขึ้นในการเมืองภายหลังความจริง (post-truth politics) สำหรับผู้ประกอบกิจการสื่อที่ขาดจริยธรรม ความสามารถในการดึงดูดผู้ชมเข้าเว็บไซต์ มีความจำเป็นต่อการสร้างรายได้การโฆษณาออนไลน์โดยรวม จึงมีแรงจูงใจทางเศรษฐกิจที่จะเผยแพร่เนื้อหาหลอกลวงที่สามารถดึงดูดผู้ใช้ ปัจจุบันมีปัจจัยหลายอย่างที่ทำให้เกิดการแพร่ระบาดของข่าวปลอม เช่น การผลิตเนื้อหาเพื่อเรียกบริษัทโฆษณาและเรตติง การเข้าถึงรายได้โฆษณาออนไลน์อย่างง่าย แนวโน้มที่สูงขึ้นของการแบ่งแยกทางการเมือง และความนิยมของเครือข่ายสื่อสังคม โดยเฉพาะอย่างยิ่งฟีดข่าวเฟซบุ๊ก หรือทวิตเตอร์ล้วนมีส่วนในการแพร่ระบาดของข่าวปลอม ซึ่งมาแข่งขันกับเรื่องข่าวที่ถูกต้อง ตัวการรัฐบาลของศัตรูก็เข้ามาเกี่ยวข้องในการสร้างและโฆษณาข่าวปลอม โดยเฉพาะอย่างยิ่งระหว่างการเลือกตั้ง อย่างเช่น การแทรกแทรงของกลุ่มแฮ็กเกอร์สัญชาติรัสเซีย ในการเลือกตั้งทั่วไปของสหรัฐอเมริกาในปี 2016
ข่าวปลอมยังบั่นทอนการทำข่าวของสื่อจริงจังและทำให้นักหนังสือพิมพ์เขียนข่าวสำคัญได้ยากขึ้น บัซฟีดวิเคราะห์พบว่าเรื่องข่าวปลอมสูงสุด 20 อันดับเกี่ยวกับการเลือกตั้งประธานาธิบดีสหรัฐ พ.ศ. 2559 ได้รับผู้ชมบนเฟซบุ๊กมากกว่าเรื่องข่าวสูงสุด 20 อันดับเกี่ยวกับการเลือกตั้งจากสื่อใหญ่อีก 19 แห่ง เว็บไซต์ข่าวปลอมที่บุคคลนิรนามเป็นเจ้าของซึ่งขาดผู้จัดพิมพ์เผยแพร่เท่าที่ทราบถูกวิจารณ์ เพราะทำให้การดำเนินคดีฐานหมิ่นประมาททำได้ยาก
== ดูเพิ่ม ==
การโฆษณาชวนเชื่อในประเทศรัสเซีย
== อ้างอิง ==
 
การเสแสร้ง
วัฒนธรรมอินเทอร์เน็ต
เทคนิคการโฆษณาชวนเชื่อ
ข่าวลวงบนอินเทอร์เน็ต
อุปาทานหมู่